Հիլդեգարդ Բինգենցի

Հիլդեգարդ Բինգենցի (, ), գերմանացի վանականուհի, գրող, փիլիսոփա։ Կաթոլիկ Եկեղեցու կողմից ճանաչված չորս կին Եկեղեցու ուսուցիչներից մեկն է։

Կենսագրություն 
Հիլդեգարդ Բինգենցին ծնվել է 1098 թվականին Բերմերսհայմում՝ ազնվական ծագում ունեցող Հիլդեբերտի և նրա կին Մեխտիլդի ընտանիքում։ Ութ տարեկան հասակում հանձնվել է կրթության վանականուհի Յուտտային, որը մեծ ազդեցություն է ունեցել իր սանիկի դաստիարակության գործում։ 14 տարեկան հասակում Հիլդեգարտն իր դաստիարակչուհու Յուտտայի հետ տեղափոխվում է Բինգենի վանք։ Հիլդեգարդը հմտանում է Ս. Գրքի, Ազատ արվեստների, ինչպես նաև լատինական հայրաբանության և ծիսագիտության մեջ։ Իր դաստիարակչուհու մահից հետո ստանձնում է Բինգենի վանքի իգական միաբանության վանամոր պաշտոնը։ Նրա եռանդուն ջանքերի շնորհիվ 1147-1152 թվականներին կառուցվում է կանացի Ռուպերտսբերգ վանքը, որտեղ էլ տեղափոխվում է նորակազմ միաբանությունը։ Հիլդեգարդ Բինգենցին մահացել է 1179 թվականին Ռուպերտսբերգ վանքում։ 2012 թվականի մայիսի 10-ին Հռոմի Պապ Բենեդիկտոս XVI-ը Հիլդեգարդ Բինգենցուն սրբադասում է, իսկ նույն թվականի հոկտեմբերի 7-ին դասում Կաթոլիկ Եկեղեցու ուսուցիչների շարքում։

Ստեղծագործություններ 
Հիլդեգարդ Բինգենցին թողել է հարուստ և բազմաժանր գրական ժառանգություն, որը մինչև այսօր գտնվում է բազում գիտնականների ուշադրության կենտրոնում։

Կերպարն արվեստում 
Գերմանացի հանրահայտ կին կինոռեժիսոր Մարգարեթ ֆոն Թրոթթն (Margarethe von Trotta) 2009 թվականին նկարահանել է Հիլդեգարդ Բինգենցու կյանքն ու գործունեությունը ներկայացնող գեղարվեստական ֆիլմ՝ «Տեսիլք - Հիլդեգարդ Բինգենցու կյանքից» () վերնագրով։ Գլխավոր դեր ֆիլմում կատարում է Բարբարա Զուկովան (Barbara Sukowa)։

Հիլդեգարդ Բինգենցու անունն է կրում 1918 թվականին Մաքս Վոլֆի կողմից հայտնաբերված 898 Հիլդեգարդ աստերոիդը։

Գրականություն

Ծանոթագրություններ 

Գերմանացի կին արվեստագետներ
Գերմանացի կին փիլիսոփաներ
Եկեղեցու ուսուցիչներ
Գերմանացի կին գրողներ
Գերմանացի բնագետներ
Գերմանացի կոմպոզիտորներ
Գերմանացի բժիշկներ
Գերմանացի բանաստեղծուհիներ
Գերմանացի աստվածաբաններ